Medveja
Šis raksts ir par upi. Par unitāro pašvaldību skatīt rakstu Medveja (unitārā pašvaldība). Medveja (angļu: River Medway) ir upe Anglijā, Dienvidaustrumanglijas reģionā. Sākas Nortdaunsas augstienē pie Tērnerhilas Rietumsaseksā, plūst ziemeļrietumu virzienā pa Austrumsaseksu un Kentu. Ietek Ziemeļjūras Temza estuārā pie Šīrnesas. Upe lielākoties plūst pa lauku apvidu, bet lejtecē atrodas Meidstona un Medvejas aglomerācija (Strūda, Ročestera, Četema un Džilingema). Lielākās pietekas ir Borna (labā) un Īdena (kreisā). Līdz 18. gadsimta vidum upe bija kuģojama līdz Meidstonai, bet 1746. gadā un 1828. gadā upes gultne tika kanalizēta, izbūvējot 11 slūžas, un tā kļuva kuģojama līdz Tanbridžai.